स्वामी स्वरूपदास
स्वामी स्वरूपदास (1801–1863) राजस्थान और मालवा में एक दादूपंथी संत-कवि एंव धार्मिक गुरु थे। वे प्रसिद्ध कवि और इतिहासकार, महाकवि सूर्यमल्ल के व रतलाम, सैलाना और सीतामऊ राज्यों के शासकों के गुरु थे और उन्हें 'अन्नदाता' शब्द से संबोधित किया जाता था । उन्होंने दर्शनशास्त्र, भक्ति, नैतिकता विषयित 12 प्रमुख ग्रंथ लिखे; जिनमें से उनकी सबसे प्रसिद्ध कृति 'पांडव यशेन्दु चंद्रिका' है।